“Нощ на музеите и галериите - Пловдив” 
в нощта на Eventex Awards 2012
“Нощ на музеите и галериите - Пловдив” е големият победител в Eventex Awards 2012 - българските награди за събития и техните партньори. Веселина Сариева, Директор на Фондация "Отворени Изкуства" и нейният екип се качиха четири пъти на сцената, за да получат статуетки в категориите “Фестивал на годината”, “Културно събитие на годината”, както и двете най-престижни награди - “Организатор на годината” и “Събитие на годината”. 
Победители във второто издание на Eventex Awards са още:
- “Форум "Кариера в България. Защо не?" в категория “Бизнес събитие на годината”,
- “Чепелареада - различното ски и сноуборд състезание” в категория “Спортно събитие на годината”,
- “Национална кампания "Спри, детето запази!" в категория “Кампания на годината”,
- “Да изчистим България за един ден”, които спечелиха в две от най-специалните категории - “Зелено събитие на годината” и “Социално събитие на годината”,
-“Събитие на публиката” стана “LOOP 005”, а “Доставчик на годината” - “Събития на живо онлайн - STREAMER.BG” ,
- VIVACOM Art Hall  спечели в категория “Събитийно място на годината”
Церемонията на Eventex Awards 2012 започна с минута мълчание в знак на съпричастност към деня на национален траур и нежното изпълнение на серпентин денс от асоциация ShowArtists. Гостите се насладиха на балади в изпълнение на Нора Дончева, Мариана Йотова и Иво Танев, както и на уникално изпъленената въздушна акробатика на ремъци от Виктор Николов (ShowArtists).
Честито на победители и номинираните. За всички събития, които не успяха да се включат тази година, нека не се отказват, а да очакват началото на Eventex Awards 2013, което ще започне от 12 март 2013.
